Foto: El Universal Kolumbiya prezidenti Xuan Manuel Santos xalq oldida chiqish qilib, siyosiy maydonni tark etishini bildirdi. Bu haqda RIA Novosti xabar bermoqda. Uning o‘rnini saylovda g‘olib bo‘lgan Ivan Duke egallaydi. Santos ketma-ket ikki marta saylovda g‘olib bo‘lgan va 8 yil davomida davlatni boshqardi. “Siyosatni tark etyapman, ammo ichki ziddiyatlarni kamaytirib, tinchlikni saqlash uchun boshqa sohalarda faoliyat yuritaman. Hech kimga nisbatan nafratim yo‘q. Davlatda birlik bo‘lsa, yanada kuchayadi. Salohiyatimiz keng. Qutblashish bizni chegaralashiga yo‘l qo‘ymaylik”,- deya o‘z fikrini yakunladi Santos. Shuningdek, sobiq rahbar Dukega muvaffaqiyat tiladi va uning siyosiy faoliyatiga aralashmaslikka va’da berdi.